Diari Oficial de la Generalitat Valenciana


Sumari del DOGV 5797, del 02-07-2008 (2008/8161)

ORDE de 12 de juny de 2008, de la Conselleria d'Educació, per la qual s'implanten i se suprimixen determinades ensenyances en instituts de la Comunitat Valenciana.
-------------------------------------------------------------------------------------------------------------------------------------------------------------------

### Dades del document

Número de DOGV
:   5797

Data del DOGV
:   02-07-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/8161


Data del document
:   12-06-2008

Organisme emissor
:   Conselleria d'Educació

Tipus de document
:   Ordre

Descriptors 

:   * ensenyament secundari
    * ensenyament públic
    * centre d'ensenyament
    * ensenyament professional

ORDE de 12 de juny de 2008, de la Conselleria d'Educació, per la qual s'implanten i se suprimixen determinades ensenyances en instituts de la Comunitat Valenciana. [2008/8161]  
El Decret 234/1997, de 2 de setembre, del Govern Valencià, pel qual s'aprova el Reglament orgànic i funcional dels instituts d'Educació Secundària (DOGV de 08.09.1997), establix, en l'article 1 apartat 3, que la determinació de les ensenyances que s'impartisquen en cada institut s'establirà mitjançant una orde de la Conselleria de Cultura i Educació, d'acord amb la programació general de l'ensenyança vigent.  
El Servici de Planificació Educativa de la Direcció General d'Ordenació i Centres Docents ha efectuat un informe-proposta per a la implantació i/o supressió de noves ensenyances en determinats instituts de titularitat de la Generalitat.  
Fent ús de les atribucions que em conferix l'article 28.e) de la Llei 5/1983, de 30 de desembre, del Consell,  
ORDENE  
Primer  
Se suprimixen les ensenyances d'Educació Secundària Obligatòria en l'institut que es detalla en l'annex I d'esta orde, amb els efectes que s'indiquen.  
Segon  
S'implanten i suprimixen les ensenyances de Batxillerat en els instituts que es detallen en l'annex II d'esta orde, amb els efectes que s'indiquen.  
Tercer  
S'implanten i suprimixen les ensenyances de cicles formatius de Formació Professional específica en els instituts que es detallen en l'annex III d'esta orde, amb els efectes que s'indiquen.  
Quart  
1. Es desglossen de l'Institut d'Educació Secundària La Torreta (92876847) d'Elda a l'Institut d'Educació Secundària núm. 3 (06452686) de Petrer les ensenyances de Tècnic en Instal·lació i Manteniment Electromecànic de Maquinària i Conducció de Línies.  
2. Es desglossen de l'Institut d'Educació Secundària Llombai (79180183) a l'Institut d'Educació Secundària Jaume I (69400544), ambdós de Burriana:  
- Tècnic en Comerç  
- Tècnic Superior en Comerç Internacional  
- Tècnic Superior en Servicis al Consumidor  
3. Es desglossen de l'Institut d'Educació Secundària Maria Ibars (87150914) a l'Institut d'Educació Secundària Historiador Chabàs (17479397), ambdós de Dénia, les ensenyances de Tècnic Superior en Animació d'Activitats Físiques i Esportives, amb efectes durant el curs 2003/2004.  
4. El professorat que resulte afectat per estos desglossaments d'ensenyances s'adscriurà al seu nou destí, d'acord amb els criteris i procediments establits en l'Orde d'1 de juliol de 2002, de la Conselleria de Cultura i Educació, per la qual es regula l'adscripció i els desplaçaments, per modificació de les plantilles docents dels cossos de professors d'Ensenyança Secundària, professors tècnics de Formació Professional i dels cossos que impartixen ensenyances de règim especial (DOGV de 12.07.2002). A este efecte, es tindran en compte les zones d'adscripció i reubicació establides per la Resolució de 12 de juliol de 2002, de la Direcció General de Personal (DOGV de 16.07.2002).  
Quint   
Com a conseqüència de la supressió d'ensenyances d'Educació Secundària Obligatòria i de Batxillerat, l'Institut d'Educació Secundària Batoi d'Alcoi, codi 92796063, passa a denominar-se Institut de Formació Professional Superior Batoi.  
DISPOSICIÓ ADDICIONAL ÚNICA  
Del que establix la present disposició s'efectuarà la corresponent inscripció en el Registre de Centres Docents de la Comunitat Valenciana.  
DISPOSICIONS FINALS  
Primera  
S'autoritza els distints òrgans directius de la Conselleria d'Educació perquè, en l'àmbit de les seues competències respectives, adopten les mesures necessàries per a l'aplicació i el desplegament del que disposa la present orde.  
Segona  
La present orde es publicarà en el Diari Oficial de la Comunitat Valenciana i entrarà en vigor des del curs escolar que en cada cas s'indica.  
València, 12 de juny de 2008  
El conseller d'Educació,  
ALEJANDRO FONT DE MORA TURÓN  
ANNEX I / ANEXO I  
Educació secundària obligatòria / Educación secundaria obligatoria  
PROVÍNCIA D'ALACANT / PROVINCIA DE ALICANTE  
SUPRESSIONS / SUPRESIONES  
  
ANNEX II / ANEXO II  
Batxillerat / Bachillerato  
PROVÍNCIA D'ALACANT / PROVINCIA DE ALICANTE  
IMPLANTACIONS / IMPLANTACIONS  
  
OBSERVACIONS: S'adscriu a la Universitat Miguel Hernández d'Elx a l'efecte de realització de la prova d'accés a la universitat.  
OBSERVACIONES: Se adscribe a la Universitat Miguel Hernández d'Elx a los efectos de realización de la prueba de acceso a la universidad  
SUPRESSIONS / SUPRESIONES  
  
PROVÍNCIA DE VALÈNCIA / PROVINCIA DE VALENCIA  
IMPLANTACIONS / IMPLANTACIONES  
  
OBSERVACIONS: S'adscriu a la Universitat de València-Estudi General als efectes de realització de la Prova d'Accés a la Universitat  
OBSERVACIONES: Se adscribe a la Universitat de València-Estudi General a los efectos de realización de la Prueba de Acceso a la Universidad.  
ANNEX III / ANEXO III  
Cicles formatius de formació professional específica / Ciclos formativos de formación profesional específica  
IMPLANTACIONS / IMPLANTACIONES  
PROVÍNCIA D'ALACANT / PROVINCIA DE ALICANTE  
  
PROVÍNCIA DE CASTELLÓ / PROVINCIA DE CASTELLÓN  
  
PROVÍNCIA DE VALÈNCIA / PROVINCIA DE VALENCIA  
  
SUPRESSIONS / SUPRESIONES  
PROVÍNCIA D'ALACANT / PROVINCIA DE ALICANTE  
  
PROVÍNCIA DE CASTELLÓ / PROVINCIA DE CASTELLÓN  
